सुनछहरी गाउँपालिका

रोल्पा जिल्लाका ९ गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा जेलवाङ, गाम, सिउरी, जैमाकसला, सेरम र फगाम (२-९) गाविसहरू यसमा गाभिएका थिए। सुनछहरी गाउँपालिकाको नाम सुनछहरी झरनाको नाम बाट राखिएको हो भने सुनछहरी झरना सम्भवत लुम्बिनी प्रदेशकै सवैभन्दा अग्लो झरना हो।

 पर्यटकिय स्थल 
सुनछहरी गाउँपालिका पर्यटकिय हिसाबले प्रवल सम्भाबना बोकेको गाउँपालिका हो । रोल्पा रुकुम र बाग्लुङको सिमानामा पर्ने तिलाचन क्षेत्र तथा तिलाचन दह, रावाङ लेक, कोठीभीर, बिबाङ दह, बजुधुरी र गृहयुद्द हुँदा नेपालको सबैभन्दा वढी बलिदानी भएको गाउँ जेलवाङ आफैमा एउटा दस्तावेजको रुपमा प्रचित रहेको छ, युद्ध पर्यटनको पर्याप्ट सम्भाबना बोकेको र गुरिल्ला ट्रेकिङको शुरुवाती विन्दु पनि भएकाले यो गाउँ पर्यटकिय हिसाबमा निकै अब्बल साबित हुन्छ । जेलवाङ बाट करिव ६ घण्टाको दुरीमा हिडिएपछि चर्चित पर्यटकिय स्थल जलजला पुग्न सकिन्छ । वैशाख, जेठ र साउनको पुर्णिमाको दिन जलजला मा पुजाको लागि हजारौं तिर्थयात्रीहरु यो ठाउँ हुदै जलजला पुग्ने गर्दछन् ।

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १७,२४१ रहेको छ भने यहाँ ३,५८६ घरधुरी रहेका छन्। 

 जातजाती 
सुनछहरी गाउँपालिकामा विभिन्न जातजातीको बिबिधता रहेको छ जसमा सबैभन्दा धेरै मगर, क्षेत्री, दलित, गुरुङ्ग, नेवार र थकाली जातीको वसोबास रहेको छ । जसमा सबैभन्दा वढी मगर को जनसंख्या रहेको छ भने अल्पसंख्यकका रुपमा थकाली, गुरुङ्ग र नेवार रहेका छन् ।

 भाषाभाषी र धर्म 
सुनछहरी गाउँपालिकामा मगर समुदायको वाहुल्यता भएकाले मगर खाम भाषा बोल्नेको जनसंख्या वढी रहेको छ । जसमा वडा नं. ७ जेलवाङमा पर्वते खाम बोल्छन् भने वडा नं. १,२,३,४,र ५ मा गमाले खाम बोल्ने गर्दछन् । अन्य जातिले पनि मगरहरुको बाहुल्यता तथा एउटै समुदायमा पर्ने भएकाले अन्य जातिले पनि खाम भाषा बोलेको पाइन्छ । मगर जातिले विशेष गरी प्रकृति धर्म मान्ने गरीन्छ भने केहीले क्रिश्चियन धर्म पनि मान्ने गरेको पाइन्छ र अन्य जातिले हिन्दु धर्म मान्ने गर्दछन् ।

 क्षेत्रफल 
सुनछहरी गाउँपालिकाको जम्मा क्षेत्रफल २७७.६२ वर्ग किमी रहेको छ र १०७.१९ वर्ग माइल रहेको छ ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, रोल्पा 

श्रेणी:रोल्पा जिल्लाका गाउँपालिकाहरू
श्रेणी:लुम्बिनी प्रदेशका गाउँपालिकाहरू